Det gik verden rundt, da der tilbage i februar blev fundet hele to vikingeskatte ved Bramslev nær Hobro. Fra lørdag kan de verdensberømte skatte opleves i en ny udstilling på Aalborg Historiske Museum, men allerede fredag fik dem, der fandt skatten, en forsmag på udstillingen. - Det er stort, siger Jane Foged-Mønster, der er i sin fritid er metaldektorfører. - Jeg får sådan en følelse af noget af ærbødighed, over at se skatten der er alt i sin vælde og pragt. Stor medieinteresse Skatten består blandt andet af små stykker sølv og smykker fra slutningen af 900 -tallet. Helt tilbage fra den tid, hvor Harald Blåtand regerede. - Den vigtigste del i den her historie er nok i virkeligheden findestedet. For skattene her er kommet ikke ret langt fra Fyrkat borgen. I virkeligheden er det kun omkring otte kilometer fra Fyrkat, vi har fundet dem her. Og skattene er formentlig lagt i jorden lige omkring den tid, hvor Fyrkat har fungeret - eller lige efter, forklarer Torben Trier Christiansen der er museumsinspektør ved Nordjyske Museer. Verdenspressen fulgte med, da udgravningerne stod på, og forventningerne til udstillingen er da også helt i top. - Vi har sjældent oplevet sager, hvor der er så meget tryk på medierne, som der har været på den her. Så det er selvfølgelig spændende at se, hvad der sker nu, når vi åbner op for det, at folk kan komme og se den, sider den spændte museumsinspektør.
Fredag åbnede museet for et bestemt publikum - nemlig dem, der har fundet skattene.